Lazio qed ifittxu goalkeeper ieħor hekk kif jidher li ż-żewġ goalkeepers ta’ riserva Guido Guerrieri u Silvio Proto se jħallu l-club mill-belt kapitali Taljana. L-ewwel isem li qed jissemma’ huwa Emiliano Viviano, goalkeeper veteran ta’ 34 sena li bħalissa jinsab bla kuntratt u m’hu jilgħab mal-ebda team. Viviano hu kkunsidrat bħala l-goalkeeper ideali li jkun ir-riserva ta’ dak regolari Thomas Strakosha minħabba l-esperjenza li għandu meta lagħab ma’ diversi timijiet fl-ogħla diviżjoni Taljana fil-passat bħal Bologna, Inter, Sampdoria u Palermo kif ukoll kellu esperjenzi barra minn pajjiżu bħal Arsenal u Sporting Lisbon. Huwa kellu ċ-ċans jilgħab sitt darbiet mat-team nazzjonali Taljan.